**แผนการจัดการเรียนรู้ วิชา จริยศึกษา ชั้นประถมศึกษาปีที่**  3  **ปีการศึกษา**  ………………

**สาระที่ 4** ผู้สร้างความเป็นหนึ่ง **มาตรฐานที่ 4.3**  สร้างความเป็นหนึ่งสู่ความเป็นชุมชน

**เรื่อง** น้ำหนึ่งเดียวใจเดียวกัน **จำนวน** 3 **คาบ**

**1. จุดประสงค์การเรียนรู้**

**1.1 ด้านความรู้**

1. เพื่อให้นักเรียนสามารถบอกความหมายความสำคัญของการมีน้ำหนึ่งใจเดียวกันในการอยู่ร่วมกัน

2. เพื่อให้นักเรียนได้เรียนรู้ประโยชน์ของการมีความขยันหมั่นเพียร

**1.2 ด้านทักษะ**

1. เพื่อให้นักเรียนสามารถบอกความสำคัญของการเป็นหนึ่งเดียวกัน

**1.3 ด้านคุณลักษณะ**

2. เพื่อให้นักเรียนมีคุณธรรมใฝ่เรียนรู้ มีความรับผิดชอบ ขยัน ซื่อสัตย์

**2. สาระการเรียนรู้**

1. การมีน้ำหนึ่งใจเดียวกันในการอยู่ร่วมกัน

2. ความขยันหมั่นเพียรในการทำงาน

3. ความรับผิดชอบต่อหน้าที่

**3. กิจกรรมการเรียนรู้**

**คาบที่** 1

**กิจกรรมนำเข้าสู่บทเรียน**

1. ครูอ่านพระวาจาของพระเจ้าให้นักเรียนฟังดังต่อไปนี้

“จงเห็นอกเห็นใจช่วยเหลือพี่น้องคริสตชนในยามขัดสน จงต้อนรับด้วยอัธยาศัยไมตรี” (รม. 12:13)

2. ครูสนทนาซักถามความหมายของพระวาจา ครูอธิบายเพิ่มเติม

**กิจกรรมพัฒนาผู้เรียน (ขั้นสอน)**

1. ครูเล่านิทานเรื่องฟางเส้นเดียวและสนทนาซักถามใจความสำคัญของนิทานว่า ใครทำอะไร

ที่ไหน อย่างไร และบอกข้อคิดของนิทาน

1. ครูสนทนาซักถาม เกี่ยวกับความมีน้ำหนึ่งใจเดียวกันว่า นักเรียนเคยแสดงความมีน้ำใจกับใครบ้าง
2. ให้แต่ละคนหาข้อตั้งใจที่แสดงความมีน้ำหนึ่งใจเดียวกันและนำไปปฏิบัติ

**กิจกรรมรวบยอด (ขั้นสรุป)**

ให้นักเรียนและครูร่วมกันสรุปการปฏิบัติตนมีน้ำหนึ่งใจเดียวกันในการอยู่รวมกัน

**4. สื่อ/แหล่งการเรียนรู้** (ให้มีการอ้างอิงแหล่งที่มาของสื่อ/เนื้อหาที่นำมาใช้)

1. นิทาน เรื่องแค่ฟางเส้นเดียว

2. สื่อ CAI

**5. การวัดผลและการประเมินผล**

1. สังเกตพฤติกรรมของนักเรียน

2. สังเกตการตอบคำถาม

**คาบที่** 2

**กิจกรรมนำเข้าสู่บทเรียน**

ครูให้นักเรียนอ่านนิทานเรื่องขุมทรัพย์ในไร่องุ่น แล้ววิเคราะห์เนื้อหานิทานแล้วบอกข้อคิดที่ได้

**กิจกรรมพัฒนาผู้เรียน (ขั้นสอน)**

1. ครูอธิบายความหมายของความขยันหมั่นเพียร สนทนาซักถาม ประโยชน์ และโทษของการขาดความขยันหมั่นเพียร พร้อมยกตัวอย่าง
2. แบ่งกลุ่มทำใบงานความขยันหมั่นเพียรในการทำงาน แล้วส่งตัวแทนนำเสนอ เพื่อแลกเปลี่ยนความรู้

**กิจกรรมรวบยอด (ขั้นสรุป)**

นักเรียนและครูร่วมกันสรุป การปฏิบัติตนด้วยความขยันหมั่นเพียรในการทำงาน

**4. สื่อ/แหล่งการเรียนรู้** (ให้มีการอ้างอิงแหล่งที่มาของสื่อ/เนื้อหาที่นำมาใช้)

1. สื่อ CAI

2. นิทานเรื่อง ขุมทรัพย์ในไร่องุ่น

**5. การวัดผลและการประเมินผล**

1. สังเกตพฤติกรรมของนักเรียน

2. ตรวจใบงาน

**คาบที่** 3

**กิจกรรมนำเข้าสู่บทเรียน**

ครูนำเรื่องสั้น ของเด็กชายโอลิโอ้ ให้นักเรียนอ่าน แล้วคิดวิเคราะห์ สรุปว่าเด็กชายโอลิโอ้มีความประพฤติอย่างไรบ้าง ในเรื่องใดบ้าง

**กิจกรรมพัฒนาผู้เรียน (ขั้นสอน)**

1. ครูสนทนาซักถามประโยชน์ของความรับผิดชอบ และโทษของการขาดความรับผิดชอบ พร้อมยกตัวอย่าง
2. แบ่งกลุ่มทำใบงาน บอกหน้าที่ความรับผิดชอบของตนว่ามีอะไรบ้างให้มากที่สุด และเลือกหน้าที่รับผิดชอบที่คิดว่าข้อใดสำคัญที่สุด พร้อมบอกเหตุผลว่ามีความสำคัญอย่างไร
3. ส่งตัวแทนนำเสนอหน้าชั้นเรียน เพื่อแลกเปลี่ยนความรู้ ครูคอยให้คำแนะนำ

**กิจกรรมรวบยอด (ขั้นสรุป)**

นักเรียนและครูร่วมกันสรุป การปฏิบัติตนเป็นผู้มีความรับผิดชอบ

**4. สื่อ/แหล่งการเรียนรู้** (ให้มีการอ้างอิงแหล่งที่มาของสื่อ/เนื้อหาที่นำมาใช้)

1. สื่อ CAI

2. เรื่องสั้น ของเด็กชายโอลิโอ้

**5. การวัดผลและการประเมินผล**

1. สังเกตพฤติกรรมของนักเรียน

2. สังเกตการตอบคำถาม

**แค่ฟางเส้นเดียว**

ในหมู่บ้านเล็กๆ ในชนบทแห่งหนึ่ง มีชาวนาคนหนึ่งเป็นคนน่ารัก และมีนิสัยโอบอ้อมอารี วันหนึ่งในขณะที่เขาเดินกลับบ้าน เขาเดินสะดุดก้อนหินล้มลง เขาคว้าเศษฟางติดมือมาเส้นหนึ่ง ดูเหมือนว่ามันเป็นเศษฟางเล็กๆ ที่ไม่มีค่าอะไร เขาเดินทางมาเรื่อยๆ พลันสายตาของเขาก็เหลือบไปเห็นแมลงปอสีสวยงาม เขาจึงใช้ฟางเส้นนั้นจับแมลงปอ เมื่อเดินทางไปได้ครึ่งทางเขาพบแม่ลูกคู่หนึ่ง เด็กคนนั้นเมื่อเห็นแมลงปอสีสวยเขาก็อยากได้ ชาวนาซึ่งเป็นคนใจดีและรักเด็กจึงมอบแมลงปอให้กับเด็ก และเพื่อตอบแทนความใจดีของเขา แม่ของเด็กชายคนนั้นจึงมอบส้มให้กับเขาสามลูก

เขาเดินทางต่อมาและพบพ่อค้าเร่คนหนึ่ง หน้าตาของพ่อค้าดูอิดโรยด้วยความกระหายน้ำ จนเกือบจะเป็นลม เขารู้สึกสงสารพ่อค้ามาก จึงมอบส้มทั้งสามใบให้พ่อค้าได้รับประทานเพื่อดับความกระหายน้ำ พ่อค้ารู้สึกประทับใจในน้ำใจของชาวนามาก จึงได้มอบผ้าให้กับเขาสามผืน เมื่อใกล้จะถึงบ้าน เขาพบหญิงสาวแปลกหน้า แต่งตัวด้วยเสื้อผ้าที่มีรอยปะไปทั่วตัว เขารู้สึกสงสารสาวคนนั้นจึงมอบผ้าสามผืนที่เขาได้มาแก่หญิงผู้ยากจนคนนั้นเขาไม่ทราบว่าอันที่จริงแล้วหญิงสาวคนนั้นก็คือเจ้าหญิงที่ปลอมตัวมา เพื่อสืบหาคนที่มีน้ำใจดี จะได้ประทานรางวัลให้กับคนๆนั้น เจ้าหญิงได้ประทานเงินทองให้กับเขามากมาย ชายชาวนานำเงินนั้นมาซื้อที่ดินได้หลายแปลง และด้วยความใจกว้าง เขาแบ่งที่ดินให้กับทุกๆ คนในหมู่บ้านได้ทำมาหากินกันด้วยความขยัน มันจึงเกิดผลผลิตมากมาย หมู่บ้านนี้จึงกลายเป็นหมู่บ้านที่ร่ำรวย และจุดเริ่มต้นแห่งความร่ำรวยนี้ก็มาจากฟางเส้นเดียว

**ขุมทรัพย์ในไร่องุ่น   
The left-behind treasure (สมบัติที่ซ่อนเร้นไว้ให้)**

นานมาแล้ว...ที่หมู่บ้านแห่งหนึ่ง มีพ่อผู้ที่ขยันขันแข็งทำงาน เป็นอย่างมากอยู่ผู้หนึ่ง อาศัยอยู่กับพวกลูกชายที่แสนที่จะขี้เกียจเป็นอย่างมาก ของเขา ผู้เป็นพ่อจะตื่นขึ้นมาตั้งแต่เช้าตรู่ และก็จะลงมือทำไร่ซึ่งก็เป็นไร่องุ่นเพื่อนำมาทำ เหล้าไวน์ จนถึงเวลาค่ำมืดอยู่เป็นประจำ แต่ไม่ว่าอย่างไรก็ตาม ลูกชายคนโตสุดของเขาก็ชอบแต่ที่จะ แล้ววันหนึ่งในที่สุด...ผู้เป็นพ่อซึ่งแก่ชรามากแล้วของพวกเขาก็เกิดล้มป่วยลง เจ็บคราวนี้แกรู้ตัวว่า กำลังใกล้จะตายเต็มทีแน่แล้ว และก่อนที่ แกใกล้จะหมดลมหายใจ แกก็ยังห่วงลูก ๆจอม ขี้เกียจทั้งสี่ของแก เป็นอย่างมากและได้เรียกเข้ามาสั่งเสียที่ข้างเตียงนอนว่า **" พ่อคงอยู่ ต่อไปได้อีกไม่นาน เพราะฉะนั้นพ่อจะบอกสิ่งที่สำคัญที่สุดเกี่ยวกับที่ซ่อน สมบัติมหาศาลกับพวกเจ้า " " สมบัติอะไรหรือพ่อ?"** ลูกชายคนที่หนึ่งก็เอาแต่กินอย่างเดียวเพราะเป็นคนที่ตะกละ, ลูกชาย คนที่สองก็เป็นคนที่ออกจะขี้เกียจวัน ๆจะเอาแต่นอนโดยไม่คิดที่จะช่วยทำอะไรเลย สักอย่าง...ส่วนลูกชายคนที่สามก็เป็นคนที่ชอบที่จะเที่ยวเล่นเป็นอย่างมาก ลูกชายคนที่สี่ก็เช่นกัน เป็นพวกขี้เมาจะชอบแอบดื่มเหล้าไวน์ที่พ่อของเขาผลิตขึ้นนั้นอยู่เป็นประจำ ผู้เป็นพ่อต้องได้รับแต่ความเสียใจเป็นอันมาก **" ทำไมพวกเจ้าถึงได้ขี้เกียจไม่ชอบ ทำงานกันอย่างนี้เล่า?? ตอนนี้ที่ไร่องุ่นของพวกเรานั้นกำลังเหี่ยวเฉาและโรยรา แม้แต่ผลองุ่นสักผลเล็กๆ ก็ไม่มีออกมาให้เห็นอยู่อย่างเช่นนี้แล้ว ทำไมพวกเจ้าจึงได้นิ่งดูดาย เปลี่ยนหัวใจหันกลับมาขยันทำงานกันสักทีสิ! "** แต่ว่าไม่ว่าพ่อของพวกเขาจะพูดตักเตือนขอร้อง ดุด่าว่าอย่างไรพวกเขาก็ยังเป็นอยู่เหมือนเดิมไม่เคยคิดที่จะเปลี่ยนแปลง **" อ้า...พ่อได้ตายลงไปเสียแล้วโดยไม่ทันได้บอกพวกเราถึงที่ซ่อน สมบัติเสียด้วย..มันเป็นสิ่งที่ช่วยอะไรไม่ได้ ดังนั้นพวกเราต้อง ไปที่ไร่องุ่นแล้วขุดพลิกแผ่นดินหาเอาเอง..."** เมื่องานศพของพ่อได้ผ่านไปแล้ว...ลูกชายทั้ง 4 ก็ลงมือและตั้งหน้าตั้งตาขุดดินในไร่องุ่นเพื่อหาสมบัติตามที่พ่อได้บอกไว้ก่อนตาย ในทุก ๆวัน **"ว๊อย..วันนี้ก็ไม่พบสมบัติอีกตามเคย！"** ทั้งสี่ตั้งหน้าตั้งตาขุดและขุด อย่างเอาเป็นเอาตาย เพื่อหาสมบัติจนเกือบจะทั่วทุกหนทุกแห่งที่มีในไร่องุ่นนั้นเลยทีเดียว เมื่อเวลาผ่านไป...ผืนแผ่นดินในไร่องุ่นที่พวกเข้าตั้งหน้าตั้งตาขุดเพื่อหาสมบัตินั้น ก็เปรียบเสมือนกับได้โดนขุดไถและพรวนดินเป็นอย่างดี ดังนั้นต้นองุ่น ที่มีอยู่มากมายในไร่ ก็บันดาลให้ออกดอกออกผลออกมาให้กับพวกเขา อย่างมากมาย ...ลูกชายทั้งสี่จึงหันมาผลิตเหล้าไวน์ขายตามพ่อของเขา และได้กลับ กลายเป็นผู้ที่ร่ำรวยขึ้นมาหลังจากนั้น...และพวกเขาก็เพิ่งจะมารู้ดีเอาตอนนี้แล้วแหละว่า **" สมบัติที่พ่อ พูดถึงนั้น มันมิได้หมายถึงสมบัติที่มีจริง ๆ หากแต่มันหมายถึง ความสามัคคี,ความขยันขันแข็งเอาหยาดเหงื่อแรงงานเข้าแรก ในผืนแผ่นดินที่พ่อ ของพวกเขาได้เหลือทิ้งเอาไว้ให้เป็นสมบัติที่จะทำให้มีกินมีใช้ไม่มีวันหมดมากกว่านั่นเอง "**

**นิทานเรื่องนี้สอนให้รู้ว่า....**

ถ้าเราขยันตั้งหน้าตั้งตาทำงานเป็นอย่างดีแล้วละก็ สิ่งที่จะได้มาก็คือความสุข,ความสมหวัง...

**เด็กชายโอลิโอ้**

เด็กชายโอลิโอ้เป็นเด็กฉลาด รู้จักหน้าที่ของตัวเองเป็นอย่างดี เขาจะตื่นแต่เช้า รับไปล้างหน้าแปรงฟันทำธุระส่วนตัว ต่อมาก็จัดหนังสือใส่กระเป๋าที่จะต้องเอาไปเรียนในวันนั้น จากนั้นก็รีบทานอาหารที่คุณแม่ได้เตรียมให้เป็นอย่างดีเสร็จก็ลาพ่อแม่ ถือกระเป๋าหนังสือเดินไปโรงเรียนไม่ถึง 15 นาที จากนั้นโอลิโอ้เข้าไปนั่งที่ม้านั่งใต้ต้นไม้หน้าตึกเรียน หยิบหนังสืออกมาอ่านทบทวน ตระเตรียมสำหรับจะต้องทำงานให้กับคุณครูประจำชั้นที่สั่งไว้ ส่วนเพื่อของโอลิโอ้ไม่ฉลาดเอาแต่เล่น ไม่รู้จักหน้าที่ของตัว มาชวนให้โอลิโอ้มาเล่นเกมกดด้วยกัน แต่โอลิโอ้ไม่เล่นด้วย เมื่อเข้าห้องเรียนคุณครูชมโอลิโอ้ที่มีความรับผิดชอบในหน้าที่ตนเอง มีงานส่งคุณครูตามที่กำหนด และอบรมนักเรียนในชั้นเรียนให้เอาอย่างโอลิโอ้ ซึ่งเป็นตัวอย่างที่ดีควรจะปฏิบัติตาม

**ชื่อ..........................................................นามสกุล......................................................... ชั้น ............... เลขที่ .............**

**ใบงานเรื่อง ความขยันหมั่นเพียรในการทำงาน**

**คำชี้แจง ให้นักเรียนร่วมกันอภิปรายหัวข้อตามใบงานนี้เพื่อหาข้อสรุปเป็นคำตอบ**

1. ความขยันหมั่นเพียรในการทำงานมีความสำคัญและความจำเป็น ต่อการดำรงชีวิตในสังคมอย่างไร

...............................................................................................................................................................................................

...............................................................................................................................................................................................

...............................................................................................................................................................................................

...............................................................................................................................................................................................

2. ความขยันหมั่นเพียนในการทำงานมีผลดีต่อผู้ปฏิบัติอย่างไร

...............................................................................................................................................................................................

...............................................................................................................................................................................................

...............................................................................................................................................................................................

...............................................................................................................................................................................................

3. ความเกียจคร้านในการทำงานส่งผลเสียต่อผู้ปฏิบัติอย่างไร

...............................................................................................................................................................................................

...............................................................................................................................................................................................

...............................................................................................................................................................................................

...............................................................................................................................................................................................

4. นักเรียนมีแนวทางการพัฒนาความขยันหมั่นเพียรในการทำงานของตนอย่างไรบ้าง

...............................................................................................................................................................................................

...............................................................................................................................................................................................

...............................................................................................................................................................................................

...............................................................................................................................................................................................